PMIndiaData/PMIndiaSum huggingface dataset:
மேகாலய மாநிலத்தின் முன்னாள் ஆளுநர் திரு. எம். எம். ஜேக்கப் மறைவிற்கு பிரதமர் இரங்கல்

மேகாலய மாநிலத்தின் முன்னாள் ஆளுநர் திரு. எம். எம். ஜேக்கப் மறைவிற்கு பிரதமர் திரு. நரேந்திர மோடி இரங்கல் தெரிவித்துள்ளார். “மேகாலய மாநிலத்தின் முன்னாள் ஆளுநர் திரு. எம். எம். ஜேக்கப்பின் மறைவு வருத்தத்தை அளிக்கிறது. ஒரு நாடாளுமன்ற உறுப்பினராக, அமைச்சராக மற்றும் ஆளுநராக நம் நாட்டிற்கு அவர் முக்கிய பங்கு வகித்துள்ளார். முக்கியமாக கேரள மாநிலத்தின் வளர்ச்சிக்கு அவர் வெகுவாக பங்காற்றியுள்ளார். இந்த துயர நேரத்தில் அவரது குடும்பத்தினருக்கும் நலம் விரும்பிகளுக்கும் எனது இரங்கல்கள்”, என்று பிரதமர் கூறியுள்ளார்.
எஃப்.ஐ.ஜி உலகக் கோப்பைப் போட்டியில் தங்கப் பதக்கம் வென்ற தீபா கர்மாகருக்கு பிரதமர் வாழ்த்து

சர்வதேச ஜிம்னாஸ்டிக் சங்கத்தின் (எஃப்.ஐ.ஜி) உலகக் கோப்பைப் போட்டியில் தங்கப் பதக்கம் வென்ற இந்திய வீராங்கனை தீபா கர்மாகருக்கு பிரதமர் திரு. நரேந்திர மோடி வாழ்த்து தெரிவித்துள்ளார். “தீபா கர்மாகரை பார்த்து இந்தியா பெருமை அடைகிறது! துருக்கி நாட்டின் மேர்சினில் நடைபெற்ற சர்வதேச ஜிம்னாஸ்டிக் சங்கத்தின் (எஃப்.ஐ.ஜி) உலகக் கோப்பைப் போட்டியில் தங்கப் பதக்கம் வென்ற அவருக்கு வாழ்த்துகள். இந்த வெற்றி அவரது விடாமுயற்சி மற்றும் ஒருபோதும்-தளர்ந்துவிடாத மனப்பான்மை ஆகியவற்றிற்கான முக்கிய உதாரணமாகும்”, என்று பிரதமர் கூறியுள்ளார்.
இங்கிலாந்து வெளியுறவுத்துறை அமைச்சர்  திரு. போரிஸ் ஜான்சன் பிரதமருடன் சந்திப்பு

இங்கிலாந்து வெளியுறவுத்துறை அமைச்சர் திரு. போரிஸ் ஜான்சன் பிரதமர் திரு நரேந்திர மோடியை இன்று சந்தித்தார். நவம்பர் 2015 ல் தனது இங்கிலாந்து பயணத்தின்போது, லண்டன் மேயர் ஆக இருந்த திரு. ஜான்சனுடன் நடைபெற்ற சந்திப்பை நினைவு கூர்ந்த பிரதமர், அவர் வெளியுறவுத்துறை அமைச்சராக நியமனம் செய்யப்பட்டதையொட்டி வாழ்த்து தெரிவித்தார். நவம்பர் மாதம் 2016 இங்கிலாந்து பிரதமர் தெரெசா மே இந்தியாவிற்கு மேற்கொண்ட பயணம், வருங்காலத்தில் இந்தியா – இங்கிலாந்து இடையேயான உறவு எப்படி இருக்க வேண்டும் என்பதற்கான வழிமுறைகளை உணர்த்தி உள்ளது என்று பிரதமர் கூறினார். இருநாடுகளுக்கும் இடையேயான உறவை வலுபடுத்தும் வகையில் பல்வேறு துறையில், குறிப்பாக அறிவியல் மற்றும் தொழில்நுட்பம், நிதி, பாதுகாப்பு ஆகிய துறைகளில் ஏற்பட்டுள்ள வளர்ச்சியை பிரதமர் பாராட்டினார். இங்கிலாந்தில் வாழும் இந்திய மக்கள், இரு நாடுகளுக்கும் வாழும் பாலமாக உள்ளதாக பிரதமர் தெரிவித்தார். இது மக்களுக்கு இடையேயான உறவை மேம்படுத்த முக்கிய தூண்டுகோலாக உள்ளது. இந்த உறவை மேம்படுத்த, இரு தரப்பும் தொடர்ந்த செயல்படும் என்று நம்புவதாக பிரதமர் கூறினார்.
ஆஸ்திரேலிய பிரதமருடன் பிரதமர் மோடி தொலைபேசி மூலம் உரையாடல்

பிரதமர் திரு. நரேந்திர மோடி, ஆஸ்திரேலிய பிரதமர் மேதகு மால்கம் டர்ன்புல் அவர்களை தொலைபேசி மூலம் தொடர்பு கொண்டு தீபாவளி வாழ்த்து தெரிவித்தார். ஆஸ்திரேலியாவில் இந்திய வம்சாவளியைச் சேர்ந்த திரு மன்மீத் அலிஷர் என்பவர் படுகொலை செய்யப்பட்டதால் இந்தியாவில் மக்கள் மத்தியில் ஏற்பட்டுள்ள கவலைகளையும் பிரதமர் மோடி தெரிவித்தார். படுகொலை சம்பவம் குறித்து அதிர்ச்சி தெரிவித்த ஆஸ்திரேலிய பிரதமர் திரு. டர்ன்புல், இந்த சம்பவம் குறித்து விசாரணை நடத்தப்பட்டு வருவதாக தெரிவித்தார். 2017ம் ஆண்டு இந்தியாவிற்கு வருகை புரியுமாறு ஆஸ்திரேலிய பிரதமருக்கு விடுத்த அழைப்பை பிரதமர் மோடி மீண்டும் வலியுறுத்தினார்.
இந்தியா மற்றும் பிரான்ஸ் இடையே புதிய மற்றும் புதுப்பிக்கத்தக்க எரிசக்தி துறையில் இருதரப்பு தொழில்நுட்ப கூட்டுறவிற்கான புரிந்துணர்வு உடன்படிக்கைக்கு மத்திய அமைச்சரவை ஒப்புதல்

பிரதமர் திரு.நரேந்திர மோடி தலைமையில் இன்று கூடிய மத்திய அமைச்சரவை, இந்தியா மற்றும் பிரான்ஸ் இடையே புதிய மற்றும் புதுப்பிக்கத்தக்க எரிசக்தி துறையில் இருதரப்பு தொழில்நுட்ப கூட்டுறவிற்கான புரிந்துணர்வு உடன்படிக்கைக்கு ஒப்புதல் வழங்கியது. இந்த புரிந்துணர்வு உடன்படிக்கை 2018, அக்டோபர், 3 அன்று கையெழுத்தானது. சிறப்பம்சங்கள் இருதரப்பிற்கும் நன்மை, சமத்துவம் மற்றும் பரிமாற்றம் அடிப்படையில் புதிய மற்றும் புதுப்பிக்கத்தக்க எரிசக்தி துறையில் இருதரப்பு தொழில்நுட்ப கூட்டுறவினை ஊக்குவிக்குவிக்கும் வகையில், கூட்டுறவு நிறுவன உறவிற்கான அடித்தளத்தை ஏற்படுத்தவதே இந்தியா மற்றும் பிரான்சின் குறிக்கோளாகும். கூட்டு ஆராய்ச்சி பணிக் குழுக்கள், சோதனைத் திட்டங்கள், திறன் வளர்ப்புத் திட்டங்கள், கல்வி சார்ந்த சுற்றுலா, வழக்கு ஆய்வுகள் மற்றும் அனுபவம்/நிபுணத்துவ பகிர்வு போன்றவை இந்த தொழில்நுட்ப கூட்டுறவில் அடங்கும். நன்மைகள் இந்தியா மற்றும் பிரான்ஸ் இடையேயான இருதரப்பு கூட்டுறவை வலுப்படுத்திட இந்த புரிந்துணர்வு உடன்படிக்கை உதவும்.
இந்தியா உலக வாரம் 2020 மாநாட்டில் துவக்க உரையாற்றுகிறார் பிரதமர் திரு.நரேந்திர மோடி

நடைபெறவுள்ள இந்தியா உலக வாரம் 2020 மாநாட்டின் முதல் நாளன்று பிரதமர் திரு நரேந்திரமோடி துவக்க உரையாற்றுகிறார். “இந்தியாவும் சிறந்த புதிய உலகமும் – மறுமலர்ச்சியாய் இரு” என்ற தலைப்பிலான மூன்று நாள் மெய்நிகர் மாநாடு நடைபெற உள்ளது இதில் 30க்கும் மேற்பட்ட நாடுகளைச் சேர்ந்த 5,000 பேர் கலந்து கொள்வார்கள். உலகின் பல்வேறு பகுதிகளிலிருந்தும் எழுபத்தைந்து தொடர்களில் 250 நிபுணர்கள் உரையாற்றுவார்கள். இந்த நிகழ்ச்சியில் மத்திய வெளியுறவு விவகாரத் துறை அமைச்சர் டாக்டர் எஸ் ஜெய்சங்கர், மத்திய ரெயில்வே, வர்த்தகம் தொழில்துறை அமைச்சர் திரு பியூஸ் கோயல், ஜம்மு காஷ்மீர் லெப்டினன்ட் ஜெனரல் ஜி சி முர்மு, ஈஷா அமைப்பின் நிறுவனர் சத்குரு, ஆன்மீகத் தலைவர் ஸ்ரீ ஸ்ரீ ரவிசங்கர், யுனைட்டட் கிங்டம் வெளியுறவுச் செயலர் டாமினிக் ராப், உள்துறை செயலர் திருமிகு ப்ரீத்தி பட்டேல், இந்தியாவுக்கான அமெரிக்க தூதர் திரு கென் ஜஸ்டர் மற்றும் பலர் உரையாற்றுவார்கள். சுயசார்பு இந்தியா குறித்த நடன கலைஞர் மது நடராஜ் அவர்களின் நடன நிகழ்ச்சியும் மாநாட்டில் இடம்பெறும். சிதார் கலைஞர் ரவிசங்கரின் நூறாவது பிறந்த ஆண்டையொட்டி அவரது 3 மாணவர்கள் அளிக்கும் சிறப்பு நிகழ்ச்சியும் நடைபெறும்.
ஹரித்வாரில் உள்ள உமியா தாம் அசிரமம் தொடக்க விழா நிகழ்ச்சியில் கூடியிருந்தவர்களிடையே காணொளி காட்சி மூலம் பிரதமர் உரை

பிரதமர் திரு. நரேந்திர மோடி அவர்கள், இன்று ஹரித்வாரில் உள்ள உமியா தாம் அசிரமம் தொடக்க விழா நிகழ்ச்சியில் கூடியிருந்தவர்களிடையே காணொளி காட்சி மூலம் பிரதமர் உரை நிகழ்த்தினார். இந்தியாவில் உள்ள ஆன்மிக நிறுவனங்கள் சமூக சீர்திருத்தம் பரப்பும் மையங்களாக இருப்பதாக பிரதமர் கூறினார். இந்தியாவின் பண்டைய கருத்தாகவும், ஆன்மிக பாரம்பரியமாகவும் சுற்றுலா விளங்குவதாக பிரதமர் வர்ணித்தார். இன்று துவக்கப்பட்டுள்ள ஆசிரமம், ஹரித்வாருக்கு வருகை தரும் புனிதயாத்திரிகர்களுக்கு நன்மையளிக்கும் என்றார். யாத்திரை என்ற உத்தி நமது கலாச்சாரத்தில் உள்ளடங்கியதாக இருக்கிறது என்றார் அவர். யாத்திரையின் மூலம், நாட்டின் பல பகுதிகள் குறித்து நாம் அறிய இயலும், இல்லையெனில் நாம் அதனை வேறுவிதமாக காண்போம் என்றார். உமியா அன்னையின் பக்தர்களின் பணி பல மக்களின் வாழ்க்கையை தொட்டுள்ளதாக பிரதமாக கூறினார். அவர்கள் பாலின சமத்துவம் குறித்து விழிப்புணர்வு ஏற்படுத்துகின்றனர். அவர், “பெண்குழந்தையை காப்போம், பெண் குழந்தைக்கு கற்பிப்போம்” என்ற செய்தியை மேலும் கொண்டு செல்வதற்காக மேஹ்சனா மாவட்ட பெண்களுக்கு சிறப்பாக நன்றி தெரிவித்தார். உமியா அன்னையின் அனைத்து பக்தர்களும், தூய்மை பணியாளர்களாக மாறி, தூய்மையான இந்தியா இயக்கத்திற்கு வலுசேர்க்க வேண்டும் என்றும் பிரதமர் வேண்டுகோள் விடுத்தார்.
இடையூறு மற்றும் பல்வகைப்படுத்துதல் நமது  ஸ்டார்ட் அப்களின் இரண்டு பெரிய யுஎஸ்பிக்கள் ; பிரதமர் மோடி

ஸ்டார்ட் அப் உலகின் மிகப் பெரிய தனித்துவ விற்பனை முன்மொழிவு அதன் இடையூறு மற்றும் பல்வகைப்படுத்துதலில் அடங்கியுள்ளது என பிரதமர் கூறிஉள்ளார். பிராரம்ப் ஸ்டார்ட்அப் இந்தியா சர்வதேச உச்சிமாநாட்டில் இன்று காணொளி காட்சி மூலம் அவர் உரையாற்றினார். புதிய அணுகுமுறைகள், புதிய தொழில்நுட்பம், புதிய வழிமுறைகள் ஆகியவற்றுக்கு ஸ்டார்ட்அப்கள் முக்கியத்துவம் கொடுப்பதால் இடையூறு ஏற்படுகிறது. சிந்தனை வழிமுறைகள் மாறி வருகின்றன. புரட்சியை ஏற்படுத்தும் பல்வேறு வகையான சிந்தனைகளுடனும், பல்வேறு துறைகளில் முன் எப்போதும் இல்லாத அளவுக்கு உத்திகளுடனும் ஸ்டார்ட்அப்கள் வருவதால், பல்வகைப்படுத்துதல் ஏற்படுகிறது. பல துறைகளில் அவை புரட்சியை ஏற்படுத்துகின்றன. இந்த சூழலின் மிகப் பெரிய அம்சம், நடைமுறைவாதத்தை விட ஆர்வம் அதிக அளவில் வழி நடத்துவதுதான். செய்ய முடியும் என்ற இந்த எழுச்சி, இன்று இந்தியா செயல்படும் விதத்திற்கு சான்றாகும் என திரு மோடி தெரிவித்தார். பிம் யுபிஐ முறை, பணப்பட்டுவாடாவில் புரட்சி ஏற்படுத்தி இருப்பதை பிரதமர் எடுத்துக்காட்டினார். 2020 டிசம்பரில் மட்டும், இந்தியாவில் யுபிஐ மூலம் 4 லட்சம் கோடி அளவுக்கு பரிவர்த்தனைகள் நடந்துள்ளன. இதேபோல, சூரிய சக்தி மற்றும் செயற்கை நுண்ணறிவு பிரிவில், இந்தியா முன்னிலை வகிக்கிறது. —–
அரசு தனியார் பங்களிப்பு (பிபிபி) மூலம் நாட்டின் பல்வேறு பகுதிகளில் இந்தியத் திறன் நிறுவனம் அமைக்க மத்திய அமைச்சரவை ஒப்புதல்

அரசு தனியார் பங்களிப்பு மூலம் நாட்டின் பல்வேறு பகுதிகளில் இந்தியத் திறன் நிறுவனம் அமைக்க பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. குறிப்பிட்ட இடங்களில் தேவை மற்றும் உட்கட்டமைப்பு வசதி அடிப்படையில் இந்திய திறன் நிறுவனத்தை மேம்படுத்தும் வாய்ப்புகள் ஆராயப்படும். பலன்கள்: உயர்தர திறன் பயிற்சி, பயனுறு ஆராய்ச்சிக் கல்வித் தொழில்துறையுடன் நேரடி மற்றும் அர்த்தமுள்ள இணைப்பை ஏற்படுத்துவதன் மூலம் இந்தியப் பொருளாதாரத்தின் முக்கியத் துறைகள் சர்வதேச சந்தைப் போட்டியில் சிறந்து விளங்க இந்தத் திறன் நிறுவனம் துணை புரியும். நாடெங்கும் எதிர்கால ஆசைகளோடு இருக்கும் இளைஞர்கள் தரமான திறன் பயிற்சி பெற இந்த நிறுவனம் உதவும். மேலும் தொழில்துறைகளுடன் இருக்கும் தனது இணைப்பைக் கொண்டு இளைஞர்களுக்கு நல்ல வாய்ப்பை உறுதி செய்யவும், அந்தந்த துறைகளில் சர்வதேச சந்தைப் போட்டியில் சிறந்து விளங்கவும் இந்த நிறுவனம் வழிவகுக்கும். தனியார் துறை நிறுவனங்களின் நன்மைகளைக் கொண்டிருப்பதாலும் அரசாங்க நிலத்தை மூலதனமாக அளிப்பதாலும் நிபுணத்துவம், சிறந்த அறிவுத் திறன் மற்றும் போட்டித்தன்மை நிறைந்த புதிய நிறுவனங்கள் உருவாக இந்த ஒப்புதல் வழிவகுக்கும்.
இந்த ஆண்டு நவம்பர் மாதத்தில் ஐதராபாத்தில் இந்திய அமெரிக்க கூட்டு ஏற்பாட்டில் உலகத் தொழில்முனைவு  உச்சிமாநாடு

உலகத் தொழில்முனைவு உச்சிமாநாடு, வரும் நவம்பர் மாதம் 28ந் தேதி முதல் 30ந் தேதி வரை ஐதராபாத்தில் நடைபெற உள்ளது. இந்த மாநாட்டை இந்தியாவும் அமெரிக்காவும் இணைந்து ஏற்பாடு செய்துள்ளன. இது பற்றி, பிரதமர் திரு. நரேந்திர மோடி, டுவீட்டர் வலைதளத்தில் பதிவிட்டிருப்பதாவது: ”இந்த ஆண்டு நவம்பர் மாதத்தில் ஐதராபாத்தில் இந்திய அமெரிக்க கூட்டு ஏற்பாட்டில் உலகத் தொழில்முனைவு உச்சிமாநாடு நடைபெற இருக்கிறது. தொழில் முனைவோரையும், உலகத் தலைவர்களையும் ஒன்றிணைக்க இது தனித்துவமிக்க வாய்ப்பாகும். ஐதராபாத் உலகத் தொழில்முனைவு உச்சிமாநாடு-2017ல் அமெரிக்க பிரதிநிதிகள் குழுவில் திருமிகு. இவான்கா டிரம்ப் இடம் பெறுவதை எதிர் நோக்கியுள்ளேன்”.
கேதார்நாத் மறுகட்டுமானத் திட்டம் குறித்து பிரதமர் ஆய்வு

பிரதமர் திரு. நரேந்திர மோடி, உத்தரகாண்ட் மாநில அரசுடன் கேதார்நாத் மேம்பாடு மற்றும் மறுகட்டுமானத் திட்டம் குறித்து காணொலிக் காட்சி மூலம் ஆய்வு மேற்கொண்டார். ஆலயத்தை மறுகட்டமைக்கும் தமது தொலைநோக்கு பற்றி குறிப்பிட்ட பிரதமர், கேதார்நாத், பத்ரிநாத் போன்ற புனித தலங்களுக்கான மேம்பாட்டுத் திட்டங்களை, சுற்றுச்சூழலுக்கு உகந்த, இயற்கையுடன் இயைந்து, சுற்றுப்புறங்களைப் பாதுகாக்கும் வகையில், மாநில அரசு உரிய கால அவகாசத்திற்குள், படைப்பாற்றலுடன் வடிவமைக்க வேண்டும் என்று கேட்டுக்கொண்டார். தற்போதைய சூழல் மற்றும் புனித தலங்களுக்கு சுற்றுலாப் பயணிகள் மற்றும் பக்தர்கள் வருகை மிகவும் குறைவாக உள்ள நிலை ஆகியவற்றைக் கருத்தில் கொண்டு, நிலுவையில் உள்ள பணிகளை நிறைவு செய்ய தற்போதைய கட்டுமானப் பருவத்தைப் பயன்படுத்திக் கொள்ளலாம் என்று பிரதமர் யோசனை தெரிவித்தார். பணிகளை மேற்கொள்ளும் போது, சமூக இடைவெளி விதிமுறைகள் பின்பற்றப்பட வேண்டும் என்றும் அவர் வலியுறுத்தினார். வருங்காலங்களில், சுற்றுலா நீடித்திருக்க உள்கட்டமைப்பு மற்றும் வசதிகளை உருவாக்க இது உதவும். குறிப்பிட்ட யோசனைகளின் ஒரு பகுதியாக, ராம்பனிலிருந்து கேதார்நாத் வரையிலான பிரிவில், இதர பாரம்பரிய மற்றும் ஆன்மீகத் தலங்களை மேம்படுத்துவது தொடர்பான அறிவுறுத்தல்களையும் பிரதமர் வழங்கினார். கேதார்நாத் முக்கிய ஆலயத்தின் மறுமேம்பாட்டுப் பணிகளுடன், கூடுதலாக இந்தப் பணிகள் மேற்கொள்ளப்படும். வாசுகி தால் வழியாக ,பக்தர்களைக் கவரும் பிரம்ம கமால் வாடிகா ( தோட்டம்) மற்றும் அருங்காட்சியகம் ஆகியவற்றின் மேம்பாட்டு நிலவரம் தொடர்பான விரிவான விவாதமும் கூட்டத்தில் நடைபெற்றது. பழைய நகரக் குடியிருப்புகள் வரலாற்றுச் சிறப்பு மிக்க இடங்கள் ஆகியவற்றின் முந்தைய அசல் கட்டடக்கலை தோற்றம் மாறாமல், சுற்றுச்சூழலுக்கு ஏற்ற வாகன நிறுத்துமிடங்கள் போன்ற இதர வசதிகளை கோவிலில் இருந்து வரும் வழியில் இடைவெளி விட்டு மேற்கொள்வது பற்றியும் விவாதிக்கப்பட்டது. இந்த விவாதத்தில், உத்தரகாண்ட் முதலமைச்சர் திரு. திரிவேந்திர சிங் ராவத் மற்றும் இதர மூத்த அதிகாரிகள் கலந்து கொண்டனர்.
அஹமதாபாத்தில் நடைபெற்ற காதி திருவிழாவில் பிரதமர் ஆற்றிய உரை

குஜராத்தின் பிரபல முதலமைச்சரான திரு பூபேந்திரபாய் பட்டேல் அவர்களே, எனது நாடாளுமன்ற சகா திரு சி ஆர் பாட்டில் அவர்களே, குஜராத் மாநில அமைச்சர்கள் திரு பாய்ஜெகதீஷ் பன்சால், திரு ஹர்ஷ் சங்கவி அவர்களே, அஹமதாபாத் மேயர் கீர்த்திபாய் அவர்களே, காதி கிராம தொழில் துறை கழகத்தின் தலைவர் திரு மனோஜ் அவர்களே, மற்றும் பங்கேற்பாளர்களே, குஜராத்தின் பல்வேறு பகுதிகளிலிருந்து வந்துள்ள சகோதர, சகோதரிகளே, இந்த சபர்மதி ஆற்றின் கரை இன்று ஆசீர்வதிக்கப்பட்டுள்ளது. சுதந்திரத்தின் 75 ஆண்டு கால நிறைவை குறிக்கும் வகையில், 7,500 சகோதரிகளும், புதல்விகளும், ஒன்றாக இணைந்து ராட்டையில் நூல் நூற்று புதிய வரலாறு படைத்துள்ளனர். எனது கையால் சிறிது நேரம் நூல் நூற்றது எனக்கு கிடைத்த நல்ல அதிர்ஷ்டமாகும். சுதந்திரப் போராட்டத்தின் போது, ராட்டையில் நூல்நூற்பது நாட்டின் இதயத் துடிப்பாக இருந்தது. அதேபோன்ற உணர்வை சபர்மதி ஆற்றின் கரையில் இன்று நான் உணர்ந்தேன். சுதந்திர தினத்தின் அமிர்தப் பெருவிழாவின் போது, காதி விழா ஏற்பாடு செய்யப்பட்டது, நாடு சுதந்திரப் போராட்ட வீரர்களுக்கு அளித்த சிறந்த பரிசாகும். இன்று குஜராத் மாநில காதி கிராமத் தொழில் துறை கழகம் மற்றும் சபர்மதி ஆற்றில் கட்டப்பட்டுள்ள பெரிய அடல் பாலம் ஆகியவையும் திறந்து வைக்கப்பட்டது. குஜராத் மற்றும் அஹமதாபாத்தைச் சேர்ந்த மக்கள் தொடர்ந்து முன்னேறுவதற்கு நான் வாழ்த்துக்களை தெரிவித்துக்கொள்கிறேன். நண்பர்களே, மத்திய அரசின் முயற்சி காரணமாக கைவினைப் பொருட்கள் மற்றும் கையால் நெய்யப்பட்ட கம்பளங்களின் ஏற்றுமதி தொடர்ந்து அதிகரித்து வருகிறது. அரசு மின்னணு கொள்முதல் சந்தை இணையதளத்தில் இன்று இரண்டு லட்சத்திற்கும் மேற்பட்ட நெசவாளர்கள் மற்றும் கைவினைக் கலைஞர்கள் பதிவு செய்துள்ளனர். அவர்கள் தங்களுடைய பொருட்களை அரசுக்கு சுலபமாக விற்பனை செய்ய முடிகிறது. நண்பர்களே, கொரோனா தொற்று பாதிப்பு காலத்திலும் கூட, என்னுடைய அரசு, கைவினை கலைஞர்கள். நெசவாளர்கள், குடிசை தொழிலைச்சார்ந்த சகோதர, சகோதரிகளுக்கு ஆதரவு அளித்தது. குறு, சிறு மற்றும் நடுத்தர தொழில் நிறுவனங்கள், சிறிய நிறுவனங்களுக்கு நிதியுதவி அளிக்கப்பட்டதன் மூலம், கோடிக்கணக்கான வேலைவாய்ப்புகளை அரசு பாதுகாத்தது. மேலும் விவரங்களுக்கு இந்த ஆங்கில செய்திக்குறிப்பைக் காணவும்:
மக்களவையில் பிரதமர்: இந்திய அணியின் மகத்தான முன்னேற்றம் ஜி.எஸ்.டி, மறுமலர்ச்சியை நோக்கிய மகத்தான முன்னேற்றம்

சரக்கு மற்றும் சேவை வரி மசோதா (ஜி.எஸ்.டி,) இந்திய அணியின் மகத்தான முன்னேற்றம், மறுமலர்ச்சியை நோக்கிய மகத்தான முன்னேற்றம் ஒளிவு மறைவற்ற நிர்வாகத்தை நோக்கிய மகத்தான முன்னேற்றம் என்று பிரதமர் நரேந்திர மோடி வர்ணித்தார். ஜி.எஸ்.டி மசோதா மீது மக்களவையில் நடைபெற்ற விவாதத்தில் அவர் குறுக்கிட்டுப் பேசினார். இந்த நாள், 1942 ஆகஸ்ட் 8ம் தேதிதான் மகாத்மா காந்தி வெள்ளையனே வெளியேறு என்று முழக்கமிட்ட நாள். வரி பயங்கரவாதத்திலிருந்து நாடு விடுதலையை தொடங்குவதும் அதே நாள்தான். இந்த மசோதாவை நிறைவேற்றுவது எந்த ஒரு அரசியல் கட்சிக்கும் வெற்றி அல்ல, இந்திய ஜனநாயகத்தின் வெற்றி. சரக்கு மற்றும் சேவை வரி மசோதா மீது நடந்த விவாதத்தின் போது திருமதி. சோனியா காந்தியையும் முன்னாள் பிரதமர் டாக்டர். மன்மோகன் சிங்கையும் விவாதத்தில் கலந்து கொள்ளுமாறு நான் அழைப்பு விடுத்தேன். இவர்களில் ஒருவர் மக்களவை உறுப்பினர், மற்றவர் மாநிலங்களவை உறுப்பினர் ஜி.எஸ்.டி, மசோதா மீது ஒருமித்த கருத்து உருவாகியிருப்பது அரசியல் பிரச்சினைகளை விட தேசிய பிரச்சினைகள் இந்தியாவில் உயர்ந்தது என்பதையே காட்டுகிறது. நமது இரயில்வேக்கள், அகில இந்திய சேவைகள் வரிசையில் பாரத மாதாவின் கழுத்தில் திகழும் ஆபரணம், ஒரே பாரதத்தின் கழுத்தில் உள்ள நெக்லஸ் ஆபரணத்தில் ஒளிரும் முத்து ஜி.எஸ்.டி. ஜி.எஸ்.டி.-யை அறிமுகம் செய்வதன் மூலம் ஒரே சீரான வரிமுறையை கொண்டு வருவது நமது நோக்கம், நுகர்வோரே வர்த்தகத்தில் உயர்ந்தவர் என்பதும் நமது நோக்கம். மனித சக்தியையும், பணத்தையும் இயந்திரங்களையும் சாதனங்களையும் நேரத்தையும் சிக்கனமான முறையில் பயன்படுத்துவது ஆரோக்கியமான பொருளாதார கொள்கைக்கு அவசியம். அதை சாதிக்க ஜி.எஸ்.டி. உதவும். அதுமட்டுமின்றி ஜி.எஸ்.டி-யின் அடிப்படை, தொழில் நுட்பம் என்பதால் நேரத்தை மீதப்படுத்துவதற்கும் அது உதவும். நுகர்வோர் பணவீக்கத்திற்கு காரணமான பெரும்பாலான அம்சங்கள் ஜி.எஸ்.டி வரம்பிற்கு வெளியே வைக்கப்பட்டுள்ளன. லஞ்ச ஊழலை குறைக்கவும் வரி வசூலை அதிகரிக்கவும் அதற்கான செலவை குறைக்கவும் ஜி.எஸ்.டி பேருதவியாக இருக்கும். ஜி.எஸ்.டி மூலம் சிறு வணிகம் அமோக ஆதாயம் பெறுவதுடன் பாதுகாப்பான உணர்வையும் பெறும்.
மத்திய பிரதேச மாநிலம் அமர்கண்டக்கில் நர்மதா சேவா பயணத்தின் நிறைவு நிகழ்ச்சி – பிரதமர் பங்கேற்கிறார்

மத்திய பிரதேச மாநிலம் அமர்கண்டக்கில் நர்மதா சேவா பயணத்தின் நிறைவு நிகழ்ச்சியில் பிரதமர் திரு. நரேந்திர மோடி பங்கேற்க உள்ளார். நாளை மதியம் மத்திய பிரதேச மாநிலம் அமர்கண்டக்கில் நடைபெற உள்ள நர்மதா சேவா பயணத்தின் நிறைவு நிகழ்ச்சியில் பங்கேற்ப்பது எனக்கு மகிழ்ச்சி அளிக்கிறது. நர்மதாவை பாதுகாக்கும் வகையில் நர்மதா சேவா பயண சிறந்த வெகுஜன பேரியக்கமாக அமையும். இது சுற்று சுழலை பாதுகாக்க வேண்டும் என்ற தகவலை கொண்டு சேர்த்துள்ளது. நாளை, மத்திய பிரதேசத்தில் நான் நர்மதா சேவா இயக்கம் என்ற இயக்கத்தை தொடங்கி வைக்க உள்ளேன். இது மத்திய பிரதேசத்தின் சுற்றுச் சூழலில் நல்ல தாக்கத்தை கொண்டு வரும் என்று நான் உறுதியாக நம்புகிறேன். நாளை உங்கள் கைபேசியில் https://t.co/TYuxNNJfIf என்ற இணைய முகவரி மூலம் நர்மதா சேவா பயணத்தின் நிறைவு நிகழ்ச்சியை காணலாம் என்று பிரதமர் கூறியுள்ளார்.
புதிய தொழில் முனைவோருடன் ஜனவரி 15 அன்று பிரதமர் கலந்துரையாடவுள்ளார்

புதிய தொழில் முனைவோருடன் பிரதமர் திரு நரேந்திர மோடி 2022 ஜனவரி 15 அன்று காலை 10,30 மணிக்கு காணொலி காட்சி மூலம் கலந்துரையாடுவார். வேளாண்மை, சுகாதாரம், நிறுவன நடைமுறைகள், வின்வெளி, தொழில்துறை 4.0, ஃபின்டெக், சுற்றுச்சூழல் உள்ளிட்ட பல்வேறு துறைகளில் புதிய தொழில்முனைவோர் இந்தக் கலந்துரையாடலின் பகுதியாக இருப்பார்கள். வேர்களிலிருந்து வளர்ச்சி, டிஎன்ஏ-வை அசைத்தல், உள்ளுரிலிருந்து உலகம் வரை, தொழில்நுட்பத்தின் எதிர்காலம், உற்பத்தித்துறையின் சாம்பியன்களை உருவாக்குதல், நீடித்த வளர்ச்சி என்ற மையப்பொருள்கள் அடிப்படையில் 150க்கும் அதிகமான தொழில்முனைவோர் ஆறு பணிக்குழுக்களாக பிரிக்கப்படுவார்கள். இந்தக் கலந்துரையாடலில் அவரவர்களுக்கு ஒதுக்கப்பட்ட மையப்பொருள்கள் மீது ஒவ்வொரு குழுவினரும் பிரதமர் முன்னிலையில் விளக்கமளிப்பார்கள். நாட்டில் புதிய கண்டுபிடிப்புகளை இயக்குவதன் மூலம் தேசிய தேவைகளுக்கு புதிய தொழில்கள் எவ்வாறு பங்களிக்க முடியும் என்பதை புரிந்துகொள்வது இந்தக் கலந்துரையாடலின் நோக்கமாகும். சுதந்திரத்தின் 75வது ஆண்டுப் பெருவிழாவின் ஒரு பகுதியாக “புதிய கண்டுபிடிப்பு நடைமுறையைக் கொண்டாடுவோம்” என்ற ஒரு வார கால நிகழ்வை 2022 ஜனவரி 10 முதல் 16 வரை தொழில், வர்த்தக அமைச்சகத்தின் டிபிஐஐடி நடத்துகிறது. இந்த நிகழ்வு இந்திய புதிய தொழில் முன்முயற்சி தொடக்கத்தின் ஆறாவது ஆண்டினைக் குறிப்பதாகும். நாட்டின் வளர்ச்சிக்கு புதிய தொழில்களின் ஆற்றல் குறிப்பிடித்தக்க பங்களிப்பு செய்யும் என்பதில் பிரதமர் உறுதியான நம்பிக்கை உள்ளவர். இது 2016ல் இந்தியாவில் புதிய தொழில்கள் முன்முயற்சி தொடங்கப்பட்டதில் பிரதிபலித்தது. புதிய தொழில்களின் வளர்ச்சி மற்றும் மேம்பாட்டை அதிகப்படுத்துவதற்கான சூழ்நிலையை அளிப்பதற்கு அரசு பணியாற்றிவருகிறது. இது நாட்டின் புதிய தொழில் நடைமுறையில் பெருமளவு தாக்கத்தை ஏற்படுத்தியுள்ளது. மேலும், நாட்டின் ஐந்து கோடிக்கும் அதிகமான முதலீட்டு தொழில்நிறுவனங்களின் வளர்ச்சிக்கு வழிவகுக்கிறது.
உத்தராகண்ட் மாநில உருவாக்க தினத்தில் அம்மாநில மக்களுக்குப் பிரதமர் வாழ்த்துத் தெரிவித்துள்ளார்

உத்தராகண்ட் மாநில உருவாக்க தினத்தில் அம்மாநில மக்களுக்குப் பிரதமர் திரு.நரேந்திர மோடி வாழ்த்துத் தெரிவித்துள்ளார். பிரதமர் தமது தொடர்ச்சியான டுவிட்டர் செய்திகளில் கூறியிருப்பதாவது: “உத்தராகண்ட் அமைப்பு தினத்தில் அந்த தேவபூமியின் சகோதரர்கள், சகோதரிகள் அனைவருக்கும் எனது இனிய வாழ்த்துகள். கடந்த 5 ஆண்டுகளில் இம்மாநிலத்தில் ஏற்பட்டுள்ள வளர்ச்சியால், இந்தப் பத்தாண்டு முழுவதும் உத்தராகண்ட் மாநிலத்திற்கு உரியதாக இருக்கிறது என நான் உறுதியாகக் கூறுகிறேன்” “உத்தராகண்டில் மேற்கொள்ளப்பட்டிருக்கும் மேம்பாட்டுப் பணிகள் இந்த மலைப்பகுதியின் தண்ணீரும், இளைஞர்களும் பயன்படுத்தப்பட்டிருப்பதன் நிரூபணமாக இப்போது உள்ளது. இயற்கையின் மடியில் அமைந்துள்ள இந்த மாநிலம் வளர்ச்சியின் பாதையைத் தொடர வேண்டுமென்று நான் வாழ்த்துகிறேன்”.
ஆஸ்திரேலியா – இந்தியா நீர்ப்பாதுகாப்புத் திட்டத்திற்கான  தொழில்நுட்ப ஒத்துழைப்புக்காக இந்தியா – ஆஸ்திரேலியா இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்

நகர்ப்புற நீர் நிர்வாகத்தில் தொழில்நுட்ப ஒத்துழைப்பிற்கு மத்திய வீட்டுவசதி மற்றும் நகர்ப்புற விவகாரங்கள் அமைச்சகம், ஆஸ்திரேலியாவின் வெளியுறவு மற்றும் வர்த்தகத்துறை இடையேயான புரிந்துணர்வு ஒப்பந்தம் குறித்து பிரதமர் திரு நரேந்திர மோடி தலைமையில் நடைபெற்ற மத்திய அமைச்சர்கள் கூட்டத்தில் எடுத்துரைக்கப்பட்டது. இந்த ஒப்பந்தம் 2021 டிசம்பரில் கையெழுத்தானது. நகர்ப்புற நீர்ப்பாதுகாப்புத் துறையில், இரு நாடுகளுக்கு இடையே இருதரப்பு ஒத்துழைப்பை இந்த ஒப்பந்தம் வலியுறுத்துகிறது. நகர்ப்புற நீர்ப்பாதுகாப்புத் துறையில் இருநாடுகளால் பெறப்பட்டுள்ள தொழில்நுட்ப முன்னேற்றங்கள் குறித்து இருதரப்பினரும், அறிந்துகொள்ள இந்த ஒப்பந்தம் வகை செய்கிறது. தற்சார்பு இந்தியா என்பதை எதார்த்தமாக்க இது உதவும். மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1832165 ——
தானே-திவா இடையே புதிதாக அமைக்கப்பட்டுள்ள ரயில் பாதை தொடக்க விழாவில் பிரதமர் ஆற்றிய உரையின் முக்கிய அம்சங்கள்

மகாராஷ்டிர மாநில ஆளுநர் திரு, பகத்சிங் கோஷ்யாரி அவர்களே, முதலமைச்சர் திரு. உத்தவ் தாக்கரே அவர்களே, துணை முதலமைச்சர் திரு. அஜீத் பவார் அவர்களே, எனது அமைச்சரவை தோழர்கள் அஷ்வினி வைஷ்ணவ், ராவ்சாகப் தன்வே அவர்களே, மகாராஷ்டிர மாநில முன்னாள் முதலமைச்சர் தேவேந்திர பஃட்னாவிஸ் அவர்களே, சட்டமன்ற, நாடாளுமன்ற உறுப்பினர்களே, சகோதர, சகோதரிகளே வணக்கம். சத்ரபதி சிவாஜி மகராஜின் பிறந்த நாள், நாளை கொண்டாடப்படவுள்ளது. சிவாஜி மகராஜ் இந்தியாவின் பெருமிதம், அடையாளம் மற்றும் இந்திய கலாச்சாரத்தின் பாதுகாவலராக திகழ்ந்தவர். தானே மற்றும் திவா-வை இணைக்கும் 5 மற்றும் 6-வது ரயில்பாதைகள் தொடங்கப்பட்டு இருப்பது போக்குவரத்தை மிகவும் எளிதாக்கும். இந்த புதிய 2 பாதைகளின் நான்கு நேரடி பலன்களில், முதலாவதாக உள்ளூர் மற்றும் எக்ஸ்பிரஸ் ரயில்களுக்கு தனித்தனி பாதை; இரண்டாவதாக வெளி மாநிலங்களிலிருந்து வரும் ரயில்கள், உள்ளூர் ரயில்கள் கடந்த செல்வதற்காக காத்திருக்கத் தேவையில்லை; மூன்றாவதாக மெயில் / எக்ஸ்பிரஸ் ரயில்கள் கல்யாண் மற்றும் குர்லா வரையிலான பிரிவில் பெருமளவு தடையின்றி இயங்க முடியும் என்பதோடு, நிறைவாக ஒவ்வொரு ஞாயிற்றுக் கிழமையும் பாதையை மூடுவதால் ஏற்படும் பாதிப்பிலிருந்து கல்வா மும்ரா பயணிகள் தப்பிக்கலாம்.. இந்த புதிய ரயில் பாதைகள் மற்றும் மத்திய ரயில்வேயில் பெரும்பாலும் குளிர்சாதன வசதி கொண்ட 36 புதிய உள்ளூர் ரயில்கள் இயக்கப்படுவது, உள்ளூர் ரயில் சேவையை விரிவுபடுத்தி, வசதிகளை நவீனப்படுத்துவது என்ற அரசின் உறுதிப்பாட்டின் ஒரு பகுதியாக மேற்கொள்ளப்படுகிறது. மும்பை புறநகர் ரயில் போக்குவரத்தை நவீன தொழில்நுட்பங்கள் கொண்டதாக மாற்றும் வகையில், மும்பை ரயில் போக்குவரத்தில் ஆயிரக்கணக்கான கோடி ரூபாய் முதலீடு செய்யப்படுகிறது. மும்பையில் மேலும் 400 கி.மீ. தொலைவுக்கு புறநகர் ரயில் பாதைகளையும், 19 ரயில் நிலையங்களை அமைப்பதோடு, நவீன சிபிடிசி சிக்னல் சாதனங்களை அமைக்கவும் முயற்சி மேற்கொள்ளப்பட்டு வருகிறது. அகமதாபாத்-மும்பை அதிவேக ரயில் நாட்டின் தேவை. இது கனவு நகரான மும்பையின் அடையாளத்தை மேலும் வலுப்படுத்தும். இந்த திட்டத்தை விரைந்து நிறைவேற்றுவதுதான் நமது முன்னுரிமைப் பணி.இந்திய ரயில்வேயை மேலும் பாதுகாப்பானதாக, வசதி மிகுந்ததாக, நவீனமானதாக மாற்றுவது என்ற அரசின் உறுதிப்பாட்டை கொரோனா பெருந்தொற்றால் கூட அசைக்க முடியவில்லை. கடந்த இரண்டாண்டுகளில் ரயில்வே துறை, சரக்கு போக்குவரத்தில் புதிய சாதனைகளை படைத்துள்ளது. 8 ஆயிரம் கி.மீ தூர ரயில்பாதைகள் மின்சார மயமாக்கப்பட்டு இருப்பதுடன், 4500 ஆயிரம் கிலோமீட்டர் தூரத்திற்கு இரட்டை ரயில்பாதை அமைக்கப்பட்டுள்ளது. கொரோனா காலக்கட்டத்தில் கிசான் ரயில்கள் மூலம் விவசாயிகளுக்கு நாடு தழுவிய சந்தைகளுடன் இணைப்பு வசதி ஏற்படுத்தப்பட்டது. காந்திநகர் மற்றும் போபாலில் அமைக்கப்பட்டுள்ள அதிநவீன ரயில் நிலையங்கள், இந்திய ரயில்வேயின் அடையாளமாக வேகமாக உருவெடுத்து வருவதுடன் 6,000 க்கும் மேற்பட்ட ரயில் நிலையங்களில் வைஃபை வசதி ஏற்படுத்தப்பட்டுள்ளது, இந்திய ரயில்வேக்கு புதிய பொலிவை அளிக்கும். வந்தே பாரத் ரயில்கள், நாட்டின் ரயில்வே துறைக்கு புதிய உத்வேகத்தை அளித்து நவீன வசதிகளை ஏற்படுத்தியுள்ளன. வரும் ஆண்டுகளில் 400 புதிய வந்தே பாரத் ரயில்கள் தேச சேவையில் ஈடுபடுத்தப்படும். நண்பர்களே, தற்போது ஏற்படுத்தப்பட்டுள்ள இந்த வசதிகள் மும்பைக்கு பெருமளவில் நன்மை பயக்கும். மேலும், ஏழை மற்றும் நடுத்தர பிரிவு மக்களுக்கு வசதிகளையும், சம்பாதிப்பதற்கான புதிய வழிகளையும் இவை ஏற்படுத்தும். மீண்டும் ஒரு முறை மும்பைவாசிகளுக்கு வாழ்த்துக்கள்.நன்றி!
சரக்கு மற்றும் சேவை வரி மேல்முறையீட்டுத் தீர்ப்பாயத்தின் தேசிய அமர்வை (ஜிஎஸ்டிஏடி) உருவாக்க அமைச்சரவை ஒப்புதல்

பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவை சரக்கு மற்றும் சேவை வரி மேல்முறையீட்டுத் தீர்ப்பாயத்தின் தேசிய அமர்வை (ஜிஎஸ்டிஏடி) உருவாக்க ஒப்புதல் அளித்துள்ளது. மேல்முறையீட்டுத் தீர்ப்பாயத்தின் தேசிய பெஞ்ச் புதுதில்லியில் அமைக்கப்படும். இதற்கு அதன் தலைவர் தலைமை தாங்குவார். மத்திய அரசிலிருந்து ஒரு தொழில்நுட்ப உறுப்பினரும், மாநில அரசிலிருந்து ஒரு தொழில்நுட்ப உறுப்பினரும் இதில் இடம்பெற்றிருப்பார்கள். இதனை உருவாக்க தொடரா (ஒருமுறை) செலவினம் ரூ.92.50 லட்சமாக இருக்கும். தொடர் செலவினம் ஆண்டுக்கு ரூ.6.86 கோடியாக இருக்கும்.